На основу члана 137. и 138. Закона о спорту, члана 31. Правилника о одобравању и финасирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022 године, Правилник о измени и допуни Правилника о одбравању и финансирању програма којима се задовољавају потребе и интереси грађана у области спорта у општини Владичин Хан број 06-75/2/22-III од 09.09.2022 године, Друга измена Правилника о измени и допуни Правилника о одбравању и финансирању програма којима се задовољавају потребе и интереси грађана у области спорта у општини Владичин Хан број 06-30/18/23-III од 24.03.2023 године, члана 70. Статута општине Владичин Хан („Службени гласник Града Врања“, број 4/19 и 28/22), члана 12. и 30. Одлуке о Општинском већу општине Владичин Хан („Службени гласник Града Врања“, број 9/19), и члана 7. и 73. Пословника Општинског већа општине Владичин Хан („Службени гласник Града Врања“, број 31/20), по предлогу Комисије за оцену годишњих и посебних програма из области спорта број 401-176/23-III од 31.03.2023. године, Општинско веће општине Владичин Хан на седници одржаној дана 01.02.2024. године, донело је:

**РЕШЕЊЕ**

**О ОДОБРЕЊУ ГОДИШЊЕГ ПРОГРАМА**

**ФУДБАЛСКОГ СПОРТСКОГ УДРУЖЕЊА „ЈУЖНА ПРУГА“**

1. Додељују се средства Фудбалско спортском удружењу „Јужна пруга“ с.Стубал б.б матични број 28824696, ПИБ: 109707561 у износу до 396.624,80 динара из буџета општине Владичин Хан за програм из области спорта који се суфинансира из буџета општине Владичин Хан по јавном позиву за финансирање годишњих и посебних програма у области спорта на територији општине Владичин Хан за 2024.годину број 06-37/1/23-III од 03.04.2023. године.
2. Обавезује се Фудбалско спортско удружење „Јужна пруга“ да усклади финансијски план програма и план реализације програмске активности са висином додељених средстава и исти достави Општинском већу општине Владичин Хан, у року од осам дана од дана пријема решења, а пре закључења уговора о реализацији програма.
3. Пренос одобрених средстава, вршиће се, по закључењу уговора са председником Општине, преко посебног жиро рачуна, број 840-24909763-27, Фудбалског спортског удружења „Јужна пруга“ код локалне Управе за трезор, а који ће се користити искључиво за средства из буџета општине Владичин Хан.

**О б р а з л о ж е њ е**

Општинско веће општине Владичин Хан расписало је јавни позив за финансирање годишњих и посебних програма у области спорта на територији општине Владичин Хан за 2024.годину број 06-37/1/23-III од 03.04.2023. године.

Средства за ову намену у износу од 16.300.000,00 динара, планирана су Одлуком о буџету општине Владичин Хан за 2024. годину („Службени гласник града Врања“ број 29/23) у оквиру раздела 5. Општинска управа, функција 810, Програм 14 – Развој спорта и омладине, позиција 108, економска класификација 481 дотације невладиним организацијама.

На основу предлога Комисије за оцену годишњих и посебних програма из области спорта, о расподели средстава, Општинско веће општине Владичин Хан одлучило је о одобрењу годишњих и посебних програма, те су подносиоцу програма из овог решења, додељена средства, као у диспозитиву.

У складу са чланом 14. и 32. Правилника о одобравању и финасирању програма којима се задовољавају потребе и интереси грађана у области спорта у општини Владичин Хан, подносилац програма Фудбалско спортско удружење „Јужна пруга“ дужан је да усклади финансијски план програма и план реализације програмске активности са висином додељених средстава и исти достави Општинском већу општине Владичин Хан пре закључења уговора о реализацији програма. Пренос одобрених средстава вршиће се преко посебног жиро рачуна код локалне Управе за трезор,који ће се користити искључиво за пренос средства из буџета општине Владичин Хан.

На основу напред наведеног одлучено је као у диспозитиву решења.

**УПУТСТВО О ПРАВНОМ СРЕДСТВУ:** Ово решење је коначно. Против истог може се покренути тужбом управни спор пред Управним судом у Београду – Одељење у Ниш у року од 30 дана од дана пријема истог.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-11/4-7/24-III**

**ПРЕДСЕДНИК**

**Горан Младеновић**